బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బుసాన్ చిత్రోత్సవ జడ్జీగా ఇండియన్!
భారతీయ చలన చిత్ర నిర్మాత అనురాగ్ కాశ్యప్ ప్రతిష్టాత్మక 20వ బుసాన్ అంతర్జాతీయ చలన చిత్రోత్సవాల న్యాయనిర్ణేతల బృందంలో ఒకరిగా ఉండనున్నారు
ET Bureau | Updated:
Aug 18, 2015, 02:19PM IST
బుసాన్ చిత్రోత్సవ జడ్జీగా ఇండియన్!
భారతీయ చలన చిత్ర నిర్మాత అనురాగ్ కాశ్యప్ ప్రతిష్టాత్మక 20వ బుసాన్ అంతర్జాతీయ చలన చిత్రోత్సవాల న్యాయనిర్ణేతల బృందంలో ఒకరిగా ఉండనున్నారు. దేవ్ డి , గ్యాంగ్స్ ఆఫ్ వసాయ్ పూర్, అగ్లీ తదితర చిత్రాల ద్వారా అనురాగ్ మంచి పేరు తెచ్చుకున్నారు. బుసాన్ చిత్రోత్సవాల్లో పలు అంశాలపై తీసిన చిత్రాల విభాగాలున్నాయి. అనురాగ్ వర్తమాన కథాంశ చిత్రాల జ్యూరీలో ఉంటారు. ఇందులో మొత్తం అయిదుగురు న్యాయనిర్ణేతలుంటారు. ఈ బృందానికి తైవాన్ నట-దర్శకురాలు సిల్వియా చాంగ్ నేతృత్వం వహిస్తారు. అనురాగ్ తో పాటు దక్షిణకొరియా దర్శకుడు కిమ్ తాయ్ యాంగ్, జర్మనీ నటి నస్టాషా కిన్స్కి, చిత్ర విమర్శకుడు స్టెఫానిక్ జకరెక్ లు జ్యూరీ సభ్యులుగా వ్యవహరిస్తారు. ఈ జ్యూరీ చిత్రోత్సవంలో వర్తమాన పోకడలపై నిర్మించిన ఆసియా దేశాల చిత్రాలకు అవార్డులిస్తుంది. ఈ సెక్షనులో ఉత్తమ చిత్రంగా ఎంపికైన చిత్రానికి 30వేల అమెరికా డాలర్ల నగదు పారితోషికం ఇవ్వనున్నారు. అక్టోబరు 1 నుండి 10వ తేదీ వరకు చిత్రోత్సవాలు నిర్వహిస్తారు.